**ЖОҒАРҒЫ ОҚУ ОРЫНДАРЫНДАҒЫ АРНАЙЫ ПӘНДЕРДІ ОҚЫТУДЫҢ ЕРЕКШЕЛІКТЕРІ**

Мүсіркепов Б.Т., Әкімханова Ж.Е., әл-Фараби атындағы ҚазҰУ, Алматы

Ғылыми жетекші: ф.-м.ғ.к., Туреханова К.М.

Əлемдік энергетиканы дамытуда маңызды шарттардың бірі қазіргі күні өндірісте, сондай-ақ энергияны тұтыну кезінде энергия тиімділігі концепциясы болып табылады. Бұл жерде озық технологиялар мен инновациялар, қоғамның əрбір мүшесінің энергиялық жəне ресурстық тиімділікке үлес қосу қажеттілігін түсінуі маңызды. Жақын болашақта энергия тиімділігі шараларын, жаңғыртылатын энергия көздерінің көптеген түрлерін, энергияны сақтау технологияларын, атом энергетикасын, жаңа көлік технологияларын жəне қазып алынатын отынды барынша тиімді пайдалану технологияларын кең ауқымда ендіру қажет етіледі [1-2]. Осыған орай, электр энергетикасы бойынша мамандар дайындауға көңіл бөлудің бүгінгі күнге маңызы зор болмақ.

Жаңа экономикалық және әлеуметтік мәдени жағдайларға сәйкес Қазақстанда жоғары білімді дамыту бойынша жүргізіліп жатқан шаралар мамандар даярлау сапасын арттыруды, қарқынды ғылыми зерттеу қызметі мен ықпалдастырылған инновациялық білімді дамытуды, білім берумен ақпараттық технологияларды жетілдіруді, бірыңғай ақпараттық білім ортасын қалыптастыруды көздейді. Сондықтан жоғары оқу орны инновациялық педагогикалық технологиялардың негізінде білім берудің жолдарын айқындап, жетілдіріп отыру қажет [3-4].

Жалпы, «Электрэнергетикасындағы менеджмент және маркетинг» пәнінің негізі - саланың нарықтық қатынас шарттарында негізгі басқару мәселелерімен таныстыру, сонымен қатар менеджмент және маркетинг элементтері мен принциптерін пайдалану бойынша тәжірибелі дағдыларды игеру болып табылады.

Пән бойынша жасақталынатын қысқаша конспект дәріс – білім алушыны тақырып бойынша негізгі ақпараттармен қамтамасыз ете отырып, қосымша ақпараттарға нұсқап, өзін-өзі бағалауына мүмкіндік береді.

Қысқаша конспектілердің бағалық – нәтижелік бөлігі әр тақырыптың соңында берілетін тапсырмалар жиынтығы арқылы жүзеге асады. Мұндай қысқа әрі нақты конспектілер арқылы оқу үрдісінде студенттердің өзіндік және шығармашылық белсенділігін дамытуға болады.

**Пайдаланылған әдебиеттер:**

1. Туреханова К.М., Әкімханова Ж.Е., Нуржанова М.C. Техникалық мамандықтарды даярлаудағы электронды оқулықтарды пайдалану маңыздылығы.ҚазҰТЗУ Хабаршысы, №4 (122), 2017 – Алматы. 101б.
2. А. Б. Рахимбаев. Маркетинг теориясы жəне практикасы, Оқу құралы. Алматы, 2009
3. Туреханова К.М., Әкімханова Ж.Е., Нуржанова М.C. (2017) Автоматтандырылған жобалау жүйесі» пәні бойынша электрондық оқулық жасақтау. Қазіргі заманғы жаратылыстану-ғылыми білім беру: мәселелері және даму болашағы. – Арқалық. 238б.
4. Туреханова К.М., Әкімханова Ж.Е., Нуржанова М.C. Плазма физикасын оқытудағы сандық технологиялар. ҚазҰТЗУ Хабаршысы, №4 (122), 2017 – Алматы. 565б